จงสรุปบทความเรื่อง "Curve Finance: กระดูกสันหลังแห่งโลก DeFi"
What is Curve Finance? 
Curve Finance เป็นแอปพลิเคชันรูปแบบกระจายศูนย์​ (decentralized applications: DApp) ที่ทำหน้าที่เป็นแพลตฟอร์มสำหรับการแลกเปลี่ยนโทเคนในกลุ่ม stablecoins โดยเฉพาะ โดยใช้กลไกการแลกเปลี่ยนแบบ liquidity pools นั่นคือ Curve Finance จะเปิดให้ผู้ใช้งานทั่วไปสามารถนำโทเคนของตนเองมาฝากเอาไว้กับแพลตฟอร์ม เพื่อสร้างสภาพคล่องให้กับผู้ใช้งานคนอื่นที่ต้องการแลกเปลี่ยนโทเคน โดยผู้ฝากจะได้รับผลตอบแทนในรูปแบบส่วนแบ่งค่าธรรมเนียมการเทรด และอาจจะมีโทเคนอื่น ๆ เพิ่มเติมครับ โปรเจกต์ Curve Finance ก่อตั้งโดย Michael Egorov ซึ่งปัจจุบันรับหน้าที่เป็น CEO ของโปรเจกต์ครับ โดยคุณ Michael มีประสบการณ์ทำงานเป็น CTO ของ NuCypher ซึ่งเป็นโปรเจกต์ที่มุ่งเน้นการสร้างระบบการเข้ารหัสสำหรับแอปพลิเคชันต่าง ๆ โดยเฉพาะแอปพลิเคชันที่เกี่ยวข้องกับการประมวลผลข้อมูลขนาดใหญ่ (big data) ครับ ในเดือนพฤศจิกายน 2019 คุณ Michael ได้สร้างกระดานเทรดกระจายศูนย์ (decentralized exchange: DEX) ของตนเองขึ้นมา โดยใช้ชื่อว่า StableSwap และในปีถัดมาก็ได้เปลี่ยนชื่อเป็น Curve Finance ครับ ถือว่าเป็นกระดานเทรดกระจายศูนย์ตัวแรก ๆ ที่ถูกสร้างขึ้น และแอปพลิเคชันกระดานเทรดกระจายศูนย์หลาย ๆ ตัวที่ถูกสร้างขึ้นหลังจากนั้น ได้รับอิทธิพลจากชุดโปรแกรมของ Curve Finance และมีแอปพลิเคชันบางตัวที่ใช้งานสภาพคล่องของ Curve Finance ด้วยครับ นั่นทำให้ Curve Finance ได้รับฉายาว่าเป็นกระดูกสันหลังแห่งโลก DeFi ครับ Curve Finance Exchange ตัวกระดานเทรดของ Curve Finance ในช่วงเริ่มต้นเปิดให้ใช้งานบนบล็อกเชนของ Ethereum จากนั้นมีการเปิดใช้งานเพิ่มในบล็อกเชนอื่นเรื่อย ๆ จนในปัจจุบันเปิดให้ใช้งานอยู่บน 12 บล็อกเชน ซึ่งส่วนใหญ่เป็นบล็อกเชนที่มีการใช้งาน Ethereum Virtual Machine (EVM) เช่น Arbitrum, Optimism, Polygon, และ Avalanche ครับ รองรับการเชื่อมต่อผ่านกระเป๋าเงินดิจิทัลหลากหลาย ไม่ว่าจะเป็น Metamask, Coinbase Wallet หรือกระเป๋าอื่น ๆ ที่รองรับการเชื่อมต่อกับ WalletConnect ก็ได้หมด หรือจะเชื่อมต่อกับ hardware wallet อย่าง Trezor ก็สามารถทำได้เช่นกันครับ ถึงแม้ว่าจะมีจุดเริ่มต้นจากการเป็นกระดานเทรดสำหรับ stablecoin โดยเฉพาะ 
แต่ในปัจจุบัน Curve Finance ได้เพิ่ม liquidity pool สำหรับโทเคนประเภทอื่น ๆ แล้วครับ ยกตัวอย่างเช่นบนบล็อกเชนของ Ethereum มีการเพิ่ม ETH, LIDO และ stETH แล้วครับ จุดเด่นอย่างหนึ่งของ Curve Finance คือหน้าเว็บที่เรียบง่าย ไม่มีฟังก์ชันที่ซับซ้อน มีแต่เพียงฟังก์ชันที่จำเป็นต่อการทำงานเท่านั้น และหน้าเว็บของ Curve ยังชวนให้ผู้ใช้งานหลาย ๆ คนหวนรำลึกถึงอดีต ด้วยเค้าโครงที่เหมือนหน้าเว็บในปี 2000 ไม่มีผิดเพี้ยน (ถึงแม้ในตอนนี้หลาย ๆ หน้าของ Curve Finance จะถูกเปลี่ยนโฉมให้ดูทันสมัยขึ้น แต่ก็ยังมีหลาย ๆ หน้าของเว็บไซต์ ที่ยังคงแนวคิด 2000 อยู่ครับ)
Curve Finance เป็นแอปพลิเคชันรูปแบบกระจายศูนย์​ที่ทำหน้าที่เป็นแพลตฟอร์มสำหรับแลกเปลี่ยนโทเคนกลุ่ม stablecoins โดยใช้กลไกการแลกเปลี่ยนแบบ liquidity pools Curve Finance เปิดให้ผู้ใช้งานทั่วไปสามารถนำโทเคนมาฝากไว้กับแพลตฟอร์ม เพื่อสร้างสภาพคล่องให้ผู้ใช้งานคนอื่นที่ต้องการแลกเปลี่ยนโทเคน โดยผู้ฝากจะได้รับผลตอบแทนในรูปแบบส่วนแบ่งค่าธรรมเนียมการเทรด และอาจมีโทเคนอื่น ๆ เพิ่มเติม

Curve Finance ก่อตั้งโดย Michael Egorov เป็นโปรเจกต์ที่เน้นการสร้างระบบการเข้ารหัสสำหรับแอปพลิเคชันที่เกี่ยวข้องกับการประมวลผล big data ในเดือนพฤศจิกายน 2019 คุณ Michael สร้างกระดานเทรดกระจายศูนย์ขึ้นมาชื่อว่า StableSwap และปีถัดมาเปลี่ยนชื่อเป็น Curve Finance
Stablecoin มีการใช้งานที่แพร่หลายในวงการคริปโตเคอร์เรนซีมานาน 

ซึ่งผู้ใช้งานมีความต้องการแลกเปลี่ยน stablecoin จากตัวหนึ่งไปยังอีกตัวหนึ่งเป็นประจำ Curve Finance เป็นกระดานเทรดสำหรับ stablecoin ตัวแรก ๆ ในตลาดคริปโต สามารถสร้างฐานผู้ใช้งานอย่างรวดเร็ว ประกอบกับมีค่าธรรมเนียมการเทรดที่ต่ำ ทำให้ผู้ใช้งานหลายคน ซื้อ-ขาย stablecoin ผ่าน Curve Finance นอกจากนี้ยังเป็นแพลตฟอร์มซื้อ-ขาย stablecoin แห่งแรก ทำให้สภาพคล่องของ stablecoin กระจุกอยู่ที่ Curve Finance สูงมาก การซื้อ-ขายผ่านแพลตฟอร์มจึงมี slippage ที่ต่ำ 

ในช่วงเริ่มต้นเปิดให้ใช้งานบนบล็อกเชนของ Ethereum จากนั้นเปิดใช้งานเพิ่มในบล็อกเชนอื่นเรื่อย ๆ ในปัจจุบันเปิดให้ใช้งานบน 12 บล็อกเชน ซึ่งส่วนใหญ่เป็นบล็อกเชนที่มีการใช้งาน Ethereum Virtual Machine รองรับการเชื่อมต่อกระเป๋าเงินดิจิทัล แม้ว่าจะมีจุดเริ่มต้นจากการเป็นกระดานเทรดสำหรับ stablecoin โดยเฉพาะ แต่ปัจจุบันได้เพิ่ม liquidity pool สำหรับโทเคนประเภทอื่น ๆ แล้ว

จุดเด่นของ Curve Finance คือ หน้าเว็บเรียบง่าย ไม่มีฟังก์ชันซับซ้อน มีเพียงฟังก์ชันที่จำเป็นต่อการทำงานเท่านั้น และหน้าเว็บชวนให้ผู้ใช้งานหวนรำลึกถึงอดีต ด้วยเค้าโครงที่เหมือนหน้าเว็บปี 2000
เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน